Paraku just tolsamal õhtul koduteed sõites pidin olema tunnistajaks, et koduküla metsaga on lõpp. Ei, meil pole siin suuri torme olnud. Külametsas ragistas harvester puid nagu inimsööja-hiiglane luid. Otse vana metsavahi maja taga. Metsavahist on tänaseks sõna otseses mõttes võsavaht saanud, kuigi külarahvas ta  juba varem seljataga selle nimega oli ristinud. Vaata, kaugele tahad - metsa ja päris puid enam pole, paistab vaid metsapiiril kasvav kraavivõsa.